ໃນວັນທີ 1 ມິຖຸນາ, ອົງການວັດທະນະທຳລັດ Saxony-Anhalt ແລະ ກອງທຶນສິລະປະ ລັດ Saxony-Anhalt ຂອງເຢຍລະມັນ ໄດ້ຈັດກອງປະຊຸມຂ່າວ ເພື່ອແນະນຳກ່ຽວກັບງານວາງສະແດງ "ນາງກຽວ" ທີ່ສູນວາງສະແດງກອງທຶນສິນລະປະ ຂອງລັດ Saxony-Anhalt.
ໂດຍເອົາຄວາມຮູ້ສຶກ ແລະ ອາລົມຈິດຈາກ “ເລື່ອງກຽວ” ຂອງນັກກະວີໃຫຍ່ ຫງວຽນຢູ, ນັກສິລະປິນຍິງ ເຢຍລະມັນ Franca Bartholomäi ໄດ້ປະດິດຊຸດຜົນງານສິລະປະດ້ວຍໄມ້ ແລະ ເຈ້ຍ ໂດຍມີຫົວຂໍ້ວ່າ "ນາງກຽວ" (ພາສາເຢຍລະມັນ: Das Mädchen K).
ດ້ວຍສີມືຄ່ອງແຄ້ວ ແລະ ຄວາມຄິດອັນສ້າງສັນດ້ານສິລະປະ, ຜູ້ຂຽນໄດ້ນຳຜູ້ຊົມ ເຂົ້າໄປໃນຄວາມຂັດແຍ້ງກັນທີ່ປິ່ນອ້ອມແອ້ມຕົວລະຄອນນາງກຽວ ແລະ ບັນດາຫົວເລື່ອງຂອງຜົນງານບົດກະວີນິພົນທີ່ຍິ່ງໃຫຍ່ຢ່າງຕໍ່ເນື່ອງ.
ໂດຍຜ່ານຮູບທີ່ເຮັດດ້ວຍໄມ້ ແລະ ເຈ້ຍຂະໜາດໃຫຍ່ 24 ແຜ່ນ, ຜູ້ຊົມສາມາດຮັບຮູ້ໄດ້ເຖິງມຸມມອງໃໝ່ທີ່ແຕກຕ່າງກັນກ່ຽວກັບ “ເລື່ອງກຽວ” ແລະ ຊະຕາກຳຂອງນາງກຽວ, ພ້ອມກັນນັ້ນ ກໍ່ໄດ້ມີການນຶກຄິດຕຶກຕອງກ່ຽວກັບພາບພົດ ແລະ ບົດບາດຂອງແມ່ຍິງໃນໂລກປະຈຸບັນ.
ງານວາງສະແດງດັ່ງກ່າວ ໂດຍກອງທຶນສິລະປະລັດ Saxony-Anhalt ແລະ ສະຖາບັນ Goethe-Institut Hanoi ຮ່ວມກັນປະຕິບັດ ດ້ວຍການອຸປະຖຳຈາກສະຖານທູດຫວຽດນາມ ປະຈຳ ເຢຍລະມັນ.
ຄຳຮຸ່ງ